**Rýchlostná cesta R8** (*R8*) je plánovaná rýchlostná cesta na Slovensku, ktorá po vybudovaní spojí Nitru, Topoľčany a Bánovce nad Bebravou. Rýchlostná cesta povedie v koridore cesty I. triedy 64 a spojí rýchlostné cesty R1 a R2. Celková dĺžka R8 bude 54,64116 km a nepovedie po nej žiadna európska cesta. S výstavbou rýchlostnej cesty sa počíta až vo vzdialenom horizonte po roku 2030, pričom nie je vylúčené že potreba jej výstavby bude prehodnotená. V zmysle aktuálnych plánov ministerstva dopravy, nebudú do roku 2028 rozostavané ani sprejazdnené žiadne úseky cesty R8. Sprevádzkovanie rýchlostnej cesty v celej dĺžke trasy nemožno s ohľadom na aktuálne zámery ministerstva dopravy očakávať pred rokom 2050.

História
--------

Zaradenie tohto ťahu do siete rýchlostných ciest Slovenska bolo zvažované už dávnejšie, no definitívny prísľub na vypracovanie štúdií a podkladov pre začatie stavby dala vláda Slovenskej republiky uznesením č. 492/2008. 

Pôvodne sa počítalo s vyústením R8 do R2 pri obci Hradište, no nakoniec sa uprednostnila trasa po Bánovce nad Bebravou. V štádiu posudzovania vplyvov na životné prostredie *(EIA)* sa posudzuje výhodnosť troch hlavných variantov s dĺžkami 54,64116 km, 56,54203 km a 53,74952 km.

Rýchlostná cesta R8 bola do zoznamu rýchlostných ciest zaradená nadobudnutím platnosti zákona o premávke na pozemných komunikáciách 1. februára 2009.

Prehľad úsekov rýchlostnej cesty R8
-----------------------------------

| Poradie úseku | Označenie úseku | Dĺžka úseku v km | Zahájenie výstavby úseku | Uvedenie úseku do prevádzky | Výjazdy a križovatky |
| --- | --- | --- | --- | --- | --- |
| 1. | Nitra, križovatka R8xR1 - Bánovce nad Bebravou, križovatka R8xR2 | 54,9 | Nezaradené do plánu pred rokom 2028 | ? | 1. Nitra - západ, križovatka R8xR1
2. Jelšovce
3. Topoľčany
4. Ostratice
5. Bánovce nad Bebravou, križovatka R8xR2 |

Trasa
-----

Rýchlostná cesta R8 je naprojektovaná v kategórii R24,5/120, teda šírka jej koruny bude 24,5 metra a návrhová rýchlosť 120 km za hodinu. Hodnota návrhovej rýchlosti je stavebnotechnická kategória a priamo nesúvisí s maximálnou povolenou rýchlosťou na diaľnici. Trasa rýchlostnej cesty R8 bude začínať v križovatke s R1 *Lehota* pri meste Nitra. Pokračovať bude stále severozápadným smerom okolo Lužianok a Zbehov, neskôr bude kopírovať trasu cesty I. triedy číslo 64. Pri obci Jelšovce (13,693 km), sa bude nachádzať deltovitá mimoúrovňová križovatka *(MÚK)* Výčapy-Opatovce (Jelšovce) a mostná estakáda prekonávajúca železničnú trať, cestu I/64 a meandre rieky Nitra. Trasa rýchlostnej bude ďalej prekonávať viaceré poľné cesty a cesty III. triedy, medzinárodný plynovod a vysokonapäťové elektrické vedenia. Na kilometri 25,245 je navrhnuté veľké jednostranné odpočívadlo prístupné z oboch jazdných smerov. Ďalej na kilometri 32,775 bude umiestnená trúbkovitá MÚK *Topoľčany* a pri priľahlom privádzači bude postavené aj Stredisko správy a údržby (SSÚR). Za touto križovatkou bude trasa prechádzať údolnou nivou rieky Bebrava a smerovať bude k deltovitej MÚK *Ostratice*, ktorá sa bude nachádzať na kilometri 47,620. R8 sa ďalej bude stáčať veľkým oblúkom na sever až severozápad, až kým nedosiahne trúbkovitú MÚK s R2 pri Bánovciach nad Bebravou (km 54,519 - 54,64116).

Pozri aj
--------

* Zoznam diaľnic na Slovensku
* Zoznam rýchlostných ciest na Slovensku
* Harmonogram výstavby diaľnic a rýchlostných ciest

Referencie
----------

1. ↑   *Detail materiálu | Portal OV* [online]. rokovania.gov.sk, [cit. 2021-05-15]. Dostupné online.
2. ↑  KOVÁČ, Ján. *Prelomový plán výstavby ciest je vonku. Pozrite sa, kedy prídu na rad tie vaše* [online]. Denník E, 2021-05-12, [cit. 2021-05-15]. Dostupné online.
3. ↑   *Uznesenie vlády SR k analýze sociálno-ekonomickej situácie Nitrianskeho samosprávneho kraja a okresu Topoľčany a návrhom na zlepšenie v sociálnej a hospodárskej oblasti* [online]. Bratislava: Úrad vlády SR, 16.07.2008, [cit. 2010-07-22]. Dostupné online.
4. ↑   *Rýchlostná cesta R8 Nitra - križovatka R2* [online]. Bratislava: Dopravoprojekt, 2009, [cit. 2010-07-22]. Dostupné online.
5. ↑   *Zákon o cestnej premávke a o zmene a doplnení niektorých zákonov (Príloha č. 2 k zákonu č. 135/1961 Zb.)* [online]. Bratislava: Ministerstvo vnútra Slovenskej republiky, 03.12.2008, [cit. 2010-08-03]. Dostupné online.

| * z
* d
* u
Cestná infraštruktúra na Slovensku I |
| --- |
| Diaľnice a diaľničné privádzače | 
* D1
* D2
* D3
* D4
* PD5

 | Slovensko |
| Rýchlostné cesty | 
* R1
* R2
* R3
* R4
* R5
* R6
* R7
* R8

 |
| Cesty I. triedy | 
* 2
* 9
* 10
* 11
* 11a
* 11b
* 12
* 13
* 14
* 15
* 16
* 17
* 18
* 19
* 20
* 21
* 35
* 49
* 49a
* 51
* 54
* 57
* 59
* 60
* 61
* 61A
* 62
* 63
* 64
* 64A
* 64b
* 64c
* 65
* 65D
* 66
* 67
* 68
* 69
* 70
* 71
* 72
* 74
* 74A
* 74B
* 75
* 75A
* 76
* 77
* 77A
* 78
* 79
* 79A

 |
| Zaniknuté cesty a diaľnice | 
* 50
* 73
* 80
* D18
* D61
* D65
* D66
* D68
* D73
* R9

 |
| Európske cesty na Slovensku | 
* E 50
* E 58
* E 65
* E 71
* E 75
* E 77
* E 371
* E 442
* E 571
* E 572
* E 575

 |
| Pozri aj | 
* Harmonogram výstavby diaľnic a rýchlostných ciest
* Cestná infraštruktúra na Slovensku II
* Cestné tunely na Slovensku
* Európske cesty

 |


|  |  |
| --- | --- |
| Portal | Portál cestySlovenský portál |